Xavfli mahsulotlar va chiqindilarni Oʻzbekiston Respublikasi hududiga olib kirish va respublika hududidan olib chiqish tartibini yanada takomillashtirish chora-tadbirlari toʻgʻrisida
(resolution, 2025-04-11)

Xavfli chiqindilarni chegaralararo tashish va yoʻq qilib tashlash ustidan nazorat qilish toʻgʻrisidagi Bazel konvensiyasiga (1989-yil 22-mart, Bazel) (keyingi oʻrinlarda — Bazel konvensiyasi) hamda Oʻzbekiston Respublikasining “Chiqindilar toʻgʻrisida”gi Qonuniga muvofiq ekologik sertifikatlanishi lozim boʻlgan xavfli mahsulotlar va oldi-sotdi, import-eksport operatsiyasi obyekti boʻlgan chiqindilar, shuningdek, tashilishi kerak boʻlgan xavfli chiqindilar bilan bogʻliq ishlarni davlat tomonidan tartibga solish tizimini yanada takomillashtirish maqsadida Vazirlar Mahkamasi qaror qiladi: 1. Xavfli mahsulotlar va chiqindilarni majburiy ekologik sertifikatlashtirish tartibi toʻgʻrisidagi nizom 1-ilovaga muvofiq tasdiqlansin 2. Oʻzbekiston Respublikasi Ekologiya va atrof-muhitni muhofaza qilish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 3. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 4. Mazkur qaror 2021-yil 1-maydan boshlab kuchga kiradi. 5. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi Ekologiya va atrof-muhitni muhofaza qilish davlat qoʻmitasi raisi A.I. Maksudov zimmasiga yuklansin. 1. Ushbu Nizom xavfli mahsulotlar hamda oldi-sotdi, import-eksport operatsiyasi obyekti boʻlgan chiqindilar, shuningdek, tashilishi kerak boʻlgan xavfli chiqindilarni (keyingi oʻrinlarda — xavfli mahsulotlar va chiqindilar) majburiy ekologik sertifikatlashtirish tartibini belgilaydi. 2. Ushbu Nizom qoidalari alohida belgilangan tartibda respublika hududidan tranzit oʻtadigan maxsus yuklarga nisbatan tatbiq etilmaydi. 3. Xavfli mahsulotlar va chiqindilarning oldi-sotdi, import-eksport operatsiyalari, shuningdek, tashilishi Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) tizimidagi belgilangan tartibda akkreditatsiyadan oʻtgan ekologik sertifikatlashtirish organi (keyingi oʻrinlarda — ekologik sertifikatlashtirish organi) tomonidan beriladigan ekologik sertifikat asosida amalga oshiriladi. 4. Ekologik sertifikat xavfli mahsulotlar va chiqindilarning normativ-huquqiy va texnik jihatdan tartibga soluvchi normativ hujjatlarda belgilangan ekologik xavfsizlik talablariga javob berishini tasdiqlaydigan Milliy sertifikatlashtirish tizimi qoidalariga muvofiq beriladigan hujjat hisoblanadi. 5. “Xavfli chiqindilarni chegaralararo tashish va yoʻq qilib tashlash ustidan nazorat qilish toʻgʻrisida”gi 1989-yil 22-martdagi Bazel Konvensiyasi (keyingi oʻrinlarda Bazel konvensiyasi deb ataladi) ishtirokchisi boʻlmagan davlatlar Oʻzbekiston Respublikasi Vazirlar Mahkamasi tomonidan roʻyxati tasdiqlangan ekologik xavfli mahsulotlar va chiqindilar turlarini Oʻzbekiston Respublikasi hududiga olib kirishlari va respublika hududidan olib chiqishlari qatʼiyan taqiqlanadi. Oʻzbekiston Respublikasi bilan Bazel konvensiyasi ishtirokchisi boʻlmagan davlat oʻrtasida chiqindilarni tranzit tarzida olib oʻtishga doir xalqaro shartnoma mavjud boʻlgan hollarda, bunday olib oʻtish ushbu xalqaro shartnoma qoidalari, shuningdek, ustuvor ravishda, Bazel konvensiyasida belgilangan umumiy talablar asosida amalga oshiriladi. Ekologiya vazirligi tomonidan Bazel konvensiyasining talablariga muvofiq import-eksport qilingan hamda ekologik sertifikatlashtirilgan xavfli mahsulotlar va chiqindilarga doir hisobot tayyorlanib, belgilangan muddatlarda har yili Bazel konvensiyasining Kotibiyatiga taqdim etib boriladi. Ushbu hisobot: import-eksport qilingan xavfli mahsulotlar va chiqindilar miqdori haqidagi maʼlumotlar; Oʻzbekiston Respublikasi Prezidenti huzuridagi Statistika agentligidan olinadigan — mahalliy ishlab chiqaruvchi va xizmat koʻrsatuvchi tashkilotlardan Oʻzbekiston Respublikasi hududida yillik hosil boʻladigan xavfli mahsulotlar va chiqindilar miqdori haqidagi maʼlumotlar; Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasining elektron axborot almashinuv tizimidan olinadigan — xavfli mahsulotlar va chiqindilarning import-eksporti haqidagi maʼlumotlar asosida tayyorlanadi. 6. Xavfli mahsulotlar va chiqindilar ushbu Nizomga 1-ilovada keltirilgan sxemaga muvofiq ekologik sertifikatlashtiriladi. 7. Sertifikatlashtirilgan import-eksport qilinadigan xavfli mahsulotlar va chiqindilarga bojxona yuk deklaratsiyasini rasmiylashtirish vaqtida ekologik sertifikat roʻyxat raqami va berilgan sanasi koʻrsatiladi. 8. Xavfli mahsulotlar va chiqindilarda ularning ekologik sertifikatlashtirilganligiga oid maʼlumotlar mavjud boʻlmaganda, bunday chiqindilarni oldi-sotdi va import-eksport qilish ishlari, shuningdek, tashish kerak boʻlganda ular ushbu Nizomda koʻrsatilgan tartibda ekologik sertifikatlashtiriladi. 9. Ekologik sertifikatlashtirish ishlari ariza beruvchi bilan tuzilgan shartnomaga muvofiq amalga oshiriladi. 10. Import-eksport qilinadigan xavfli mahsulotlar va chiqindilarni ekologik sertifikatlashtirish uchun ariza beruvchi “Yagona darcha” bojxona axborot tizimi orqali, mamlakat hududida oldi-sotdi qilinadigan, shuningdek, tashilishi kerak boʻlgan chiqindilarni ekologik sertifikatlashtirish uchun esa, toʻgʻridan-toʻgʻri ekologik sertifikatlashtirish organiga ariza bilan murojaat qiladi. Bunda arizaga quyidagilar ilova qilinadi: a) xavfli mahsulotlar va chiqindilarni import-eksport qilishga ekologik sertifikat olish uchun: Vazirlar Mahkamasi tomonidan tasdiqlangan Import-eksport qilinishi davlat tomonidan tartibga solinadigan va majburiy ekologik sertifikatlashtirish lozim boʻlgan xavfli mahsulotlar va chiqindilar roʻyxatiga asosan ushbu Nizomga 2-ilovaga muvofiq shaklda buyurtma; xavfli mahsulotlar va chiqindilarni import qilish uchun — Oʻzbekiston Respublikasi bojxona hududiga kirganligi toʻgʻrisida belgi qoʻyilgan yuk tashish hujjatlarining nusxasi (invoys/hisob-faktura, yuk xati) yoki eksport qilish uchun — invoys/hisob-faktura; import qilinayotgan chiqindilarga — ularning mustaqil ravishda toʻliq utilizatsiya qiladigan, qayta ishlaydigan yoki ulardan takroriy foydalanadigan tashkilotlarga ushbu jarayonlarning atrof-muhitga taʼsir koʻrsatilishi toʻgʻrisidagi bayonot loyihasi boʻyicha davlat ekologik ekspertizasining ijobiy xulosasi nusxasi; chiqindilarni utilizatsiya qilish va (yoki) qayta ishlash bilan shugʻullanuvchi yuridik shaxslar bilan mazkur chiqindilarni topshirish (berish) yoki realizatsiya qilish yuzasidan tuzilgan shartnoma nusxasi (mustaqil ravishda toʻliq utilizatsiya qilinishi, qayta ishlanishi yoki takroriy foydalanilishi taʼminlanadigan chiqindilar bundan mustasno); import qilinayotgan xavfli mahsulotlar va chiqindilarning aniq hajmi (soni) koʻrsatilgan tashqi savdo shartnomasi (kontrakti) va mahsulotlarni yetkazib beruvchi hamda qabul qiluvchi oʻrtasida tuzilgan kelishuv(lar) nusxasi (ekologik sertifikatlashtirish bir kalendar yilga amalga oshirilganda); b) mamlakat hududida oldi-sotdi qilinadigan chiqindilarga ekologik sertifikat olish uchun: chiqindi pasporti; chiqindilarning aniq hajmi (soni) koʻrsatilgan, mazkur chiqindilarni oldi-sotdi qilish yuzasidan yuridik shaxslar bilan tuzilgan shartnoma nusxasi; v) mamlakat hududida tashilishi kerak boʻlgan xavfli chiqindilarga ekologik sertifikat olish uchun: chiqindi pasporti; chiqindilarning aniq hajmi (soni) koʻrsatilgan, mazkur chiqindilarni tashish yuzasidan yetkazib beruvchi hamda qabul qiluvchi oʻrtasida tuzilgan shartnoma(lar) nusxasi. 11. Ariza beruvchi ushbu Nizomning 10-bandiga muvofiq ekologik sertifikat olish maqsadida arizani koʻrib chiqish uchun ekologik sertifikatlash organiga taqdim etgan hujjatlar va maʼlumotlarning ishonchliligi va haqqoniyligi uchun javobgar hisoblanadi. Ekologik sertifikat olish uchun ekologik sertifikatlash organi ushbu Nizomning 10-bandida koʻrsatilganidan boshqa maʼlumotlar va hujjatlarni talab qilishga haqli emas. 12. Ekologik sertifikatlashtirish organi bir ish kuni mobaynida taqdim etilgan hujjatlarni tahlil qiladi hamda hujjatlar toʻliq boʻlganda va kamchiliklar aniqlanmagan taqdirda, xavfli mahsulotlar va chiqindilarni sertifikatlashtirish toʻgʻrisida qaror qabul qiladi. Agar hujjatlar ushbu Nizomning 10-bandi talablariga javob bermasa va (yoki) ularda kamchiliklar aniqlangan taqdirda, tegishli kamchiliklarni koʻrsatgan holda arizani qaytaradi va bu haqda ariza beruvchini xabardor qiladi. 13. Ariza beruvchi tomonidan shartnoma imzolanib, shartnomada belgilangan toʻlov amalga oshirilganidan soʻng ekologik sertifikatlashtirish organi bir ish kuni mobaynida ekologik sertifikatlashtirish dasturini ishlab chiqadi va tasdiqlaydi. 15. Ekologik sertifikatlashtirish organi tomonidan tasdiqlangan dastur asosida ikki ish kuni mobaynida sinov laboratoriyasi bilan birgalikda tegishli xavfli mahsulotlar va chiqindilar Sertifikatlashtirish milliy tizimi qoidalariga muvofiq identifikatsiyadan oʻtkaziladi, identifikatsiyadan oʻtkazish dalolatnomasi tuziladi hamda ularning atrof-muhitga taʼsirini oʻrganish uchun tegishli normativ-huquqiy va texnik jihatdan tartibga solish sohasidagi normativ hujjatlarga muvofiq namunalar olinib, laboratoriya sinovlari oʻtkaziladi va sinov bayonnomalari rasmiylashtiriladi. 16. Namunalar soni, tanlash tartibi, ularni identifikatsiyalash va saqlash qoidalari ekologik sertifikatlashtirish organi va sinov laboratoriyasining sifat menejment tizimi hujjatlari, ekologik sertifikatlashtiriladigan xavfli mahsulotlar va chiqindilarga normativ hujjatlarda, shu jumladan, sinov usullarida belgilanadi. 17. Muayyan turdagi xavfli mahsulotlar va chiqindilarga sinov bayonnomalarini rasmiylashtirish va berish muddati texnik jihatdan tartibga solish sohasidagi normativ hujjatlar bilan belgilanadigan usullarga muvofiq amalga oshiriladigan ushbu turdagi mahsulotlar va chiqindilarni sinovdan oʻtkazishning umumiy davomiyligidan kelib chiqib belgilanadi. Namuna olish imkoni boʻlmagan kam miqdorni tashkil etgan, normativ hujjati, shuningdek, sinovlarni amalga oshirish uchun akkreditatsiyadan oʻtgan sinov laboratoriyasi mavjud boʻlmagan taqdirda xavfli mahsulotlar va chiqindilarni ekologik sertifikatlash identifikatsiyalash yoʻli bilan amalga oshiriladi. 18. Sinovlarining sifati va natijalarning ishonchliligi, shuningdek, sinovlar bayonnomalari saqlanishi uchun sinovlarni oʻtkazgan laboratoriya javobgar hisoblanadi. Sinov bayonnomalari laboratoriyaning texnik eksperti tomonidan imzolanadi va akkreditatsiyadan oʻtgan sinov laboratoriyasi rahbari tomonidan tasdiqlanadi. 19. Akkreditatsiyadan oʻtgan sinov laboratoriyasi sinov bayonnomalarini ariza beruvchiga va/yoki ekologik sertifikatlash organiga taqdim etadi. Agar xavfli mahsulotlar va chiqindilar sinovlari boshqa akkreditatsiyadan oʻtgan sinov laboratoriyalarida alohida parametrlar boʻyicha oʻtkazilgan boʻlsa, bayonnomalar bilan tasdiqlangan sinovlarning ijobiy natijalari mavjudligi xavfli mahsulot va chiqindilarning muvofiqligi ijobiy baholanishi deb hisoblanadi. 20. Akkreditatsiyadan oʻtgan sinov laboratoriyalarida oʻtkazilgan laboratoriya sinovlarining ijobiy natijasi olinganda, ekologik sertifikatlash organi hujjatlarni texnik ekspertga baholash uchun yuboradi. Texnik ekspertning ijobiy qarori qabul qilinganda ekologik sertifikatlash organi bir ish kuni mobaynida ekologik sertifikatni rasmiylashtiradi va davlat reyestridan roʻyxatdan oʻtkazadi. 21. Ekologik sertifikat belgilangan namunadagi shaklda davlat yoki rus tilida rasmiylashtiriladi hamda blankada (bosma ish qogʻozi) yoki QR-kod (matrik shtrixli kod) bilan himoyalangan elektron shaklda ariza beruvchiga toʻlov amalga oshirilgan kundan boshlab toʻrt ish kuni davomida taqdim etiladi. 22. Ariza beruvchi import-eksport qilinadigan xavfli mahsulotlar va chiqindilarga ekologik sertifikatni “Yagona darcha” bojxona axborot tizimi orqali, mamlakat hududida oldi-sotdi qilinadigan, shuningdek, tashilishi kerak boʻlgan chiqindilarga ekologik sertifikatni esa, oʻz xohishiga koʻra shaxsan yoki ishonchli vakili orqali ekologik sertifikatlashtirish organidan olishi mumkin. 23. Ekologik sertifikat ariza beruvchiga “Yagona darcha” bojxona axborot tizimi orqali elektron shaklda ekologik sertifikatlash organining elektron imzosi bilan berilganda yoki qogʻoz shaklida ekologik sertifikatlash organining muhri va imzosining asli boʻlganda hamda davlat reyestrida qayd etilganligini tasdiqlovchi sana va raqam koʻrsatilganda haqiqiy hisoblanadi. 24. Ekologik sertifikat blanki raqamlangan, himoya qilish darajasiga ega, qatiy hisobda turadigan va javobgarligi belgilangan hujjat hisoblanadi. Ekologik sertifikat blankasi ushbu Nizomga 3-ilovaga muvofiq shaklda “Davlat belgisi” davlat-ishlab chiqarish birlashmasi tomonidan tayyorlanadi. 25. Ekologik sertifikat: a) import qilishda: xavfli mahsulotlar va chiqindilarga (transport vositalaridan tashqari) aniq hajmi (soni) koʻrsatilgan bitta tashqi savdo shartnomasi (kontrakti) va yetkazib beruvchi hamda qabul qiluvchi oʻrtasida tuzilgan kelishuv(lar) nusxasiga asosan — bir kalendar yildan oshmagan muddatga, bunda bir kalendar yil davomida import qilinayotgan xavfli mahsulotlar va chiqindilarning har bir toʻpi (partiyasi) Sertifikatlashtirish milliy tizimi qoidalariga muvofiq identifikatsiya qilinadi hamda ularning atrof-muhitga taʼsirini oʻrganish uchun tegishli texnik jihatdan tartibga solish sohasidagi normativ hujjatlarga muvofiq laboratoriya sinovlari oʻtkaziladi va sinov bayonnomalari rasmiylashtiriladi; invoys/hisob-faktura, yuk xatiga asosan xavfli mahsulotlar va chiqindilarning har toʻpiga — bojxona yuk deklaratsiyasini rasmiylashtirish muddatiga; b) mamlakat hududida ishlab chiqarish va xizmat koʻrsatish jarayonida hosil boʻladigan oldi-sotdi obyekti boʻlgan xavfli mahsulotlar va chiqindilarning har toʻpiga — bir yildan oshmagan muddatga beriladi. 26. Ekologik sertifikatlash organi faoliyatiga taalluqli sertifikat nusxasi va sertifikatlashtirish ishlarini olib borishda zarur boʻlgan hujjatlar toʻplami (namuna olish dalolatnomalari, identifikatsiya dalolatnomalari, sinov bayonnomalari) ekologik sertifikat amal qilish muddatida, lekin bir yildan kam boʻlmagan muddatda saqlanadi. Saqlash muddati tugagan hujjatlar arxivga topshiriladi yoki qonunchilik hujjatlarida belgilangan tartibda yoʻq qilinadi. 27. Ekologik sertifikatning amal qilishi: ariza beruvchi ekologik sertifikatning amal qilishini toʻxtatish toʻgʻrisida belgilangan tartibda ekologik sertifikatlash organiga ariza bilan murojaat qilganda — murojaat qilgan kundan boshlab; ariza beruvchi (yuridik shaxs)ning faoliyati tugatilgan yoki toʻxtatilganda — ushbu kundan boshlab; ariza beruvchi qayta tashkil etilganda — qayta tashkil etilgan kundan boshlab; ariza beruvchiga bir kalendar yilga berilgan ekologik sertifikatning talablari bir yil mobaynida muntazam ravishda (ikki yoki undan ortiq) buzilishi, agar ushbu qoidabuzarliklar fuqarolarning hayoti va sogʻligʻiga, jamoat xavfsizligiga va atrof-muhitga zarar yetkazilishiga olib kelsa oʻn ish kuniga toʻxtatiladi. 28. Ekologik sertifikatlash organining ekologik sertifikat amal qilishini toʻxtatish toʻgʻrisidagi qarori ariza beruvchiga qaror qabul qilingan kundan boshlab uch ish kuni mobaynida ekologik sertifikat amal qilishini toʻxtatishning sabablari koʻrsatilgan holda yozma yoki elektron shaklda yetkaziladi, bunda ekologik sertifikatning amal qilishini toʻxtatish sabablari va qonunchilik hujjatlarining aniq normalari koʻrsatiladi. Ariza beruvchi tomonidan ekologik sertifikatning amal qilishini toʻxtatishga sabab boʻlgan holatlar bartaraf etilgan taqdirda, koʻrsatib oʻtilgan holatlar bartaraf etilganligi toʻgʻrisida tasdiqnoma olingan kundan boshlab oʻn ish kuni mobaynida ekologik sertifikatning amal qilishini tiklash toʻgʻrisida qaror qabul qilinadi. 29. Ariza beruvchi tomonidan ekologik sertifikatning amal qilishini toʻxtatish sabablari oʻn ish kuni mobaynida bartaraf etilmagan, shuningdek, mazkur Nizomning 25-bandi “a” kichik bandining ikkinchi xatboshisida belgilangan talab buzilgan taqdirda, ekologik sertifikat bekor qilinadi. 30. Qogʻoz shaklida berilgan ekologik sertifikat bekor qilingan taqdirda, sertifikatning asl nusxasi ariza beruvchi tomonidan ekologik sertifikatning amal qilishini bekor qilish toʻgʻrisidagi qaror olingan kundan boshlab oʻn ish kuni mobaynida ekologik sertifikatlashtirish organiga qaytarilishi kerak. Agar elektron shaklda berilgan ekologik sertifikat bekor qilingan taqdirda, ekologik sertifikatlashtirish organi bir ish kuni mobaynida ariza beruvchini bu haqda xabardor qiladi. Bekor qilingan ekologik sertifikatlar ekologik sertifikatlashtirish organi tomonidan yoʻq qilinadi va bu haqda tegishli dalolatnoma tuziladi. Bekor qilingan ekologik sertifikatlar toʻgʻrisidagi maʼlumotlar ekologik sertifikatlashtirish organining veb-saytida barcha ommaviy tanishish uchun eʼlon qilinishi kerak. 31. Ariza beruvchi ekologik sertifikatlash organining qaroridan norozi boʻlgan taqdirda, sudga murojaat qilish huquqiga ega. ekologik sertifikatlash organining qarori ustidan sudga qonunchilik hujjatlarida belgilangan tartibda shikoyat qilinishi mumkin. 32. Ariza beruvchi (yuridik shaxs) qayta tashkil etilganda, uning nomi, yuridik manzili yoki joylashgan joyi (pochta manzili) oʻzgarganda oʻn ish kuni mobaynida mazkur oʻzgartishlar haqida amaldagi ekologik sertifikatning asl nusxasini ilova qilib, uni qayta rasmiylashtirish uchun ekologik sertifikatlash organiga yozma ravishda murojaat qilishi lozim. Agar ariza beruvchi ilgari berilgan ekologik sertifikatning huquqiy vorisi boʻlmasa, hujjatlarni koʻrib chiqish bilan bogʻliq keyingi tartib-taomillar ushbu Nizomda nazarda tutilgan talablar asosida amalga oshiriladi. Ariza beruvchining nomi yoki joylashgan joyi (pochta manzili) oʻzgarganda uning nomiga ekologik sertifikatlash organi tomonidan bir ish kuni mobaynida amaldagi ekologik sertifikat muddatiga ekologik sertifikat rasmiylashtiriladi. 33. Ekologik sertifikatlash organi berilgan ekologik sertifikatlar reyestrini yuritadi va ularni oʻz veb-saytida joylashtiradi. 34. Berilgan ekologik sertifikatlar reyestrida: ariza beruvchining nomi, uning manzili, soliq toʻlovchining identifikatsiya raqami; ekologik sertifikat berilgan sana, amal qilish davri va uning roʻyxatdan oʻtgan raqami; bekor qilingan va toʻxtatib qoʻyilgan ekologik sertifikatlarning raqami, ariza beruvchining nomi, yuridik manzili, asoslari va sanalari koʻrsatilishi lozim. 35. Ekologik sertifikatlar reyestridagi maʼlumotlar hamma tanishishi uchun ochiq hisoblanadi. 351. Import-eksport qilinadigan xavfli mahsulotlar va chiqindilar nazoratini taʼminlash uchun Ekologiya vazirligi hamda Bojxona qoʻmitasi oʻrtasida axborot almashiladi. 36. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 37. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarChora-tadbirlarBajarish muddatlari1-bosqichAriza beruvchi (yuridik shaxs)Tegishli hujjatlarni ilova qilgan holda, ekologik sertifikatlashtirish organiga:import-eksport qilinadigan xavfli mahsulotlar va chiqindilarni ekologik sertifikatlashtirish uchun — “Yagona darcha” bojxona axborot tizimi orqali;mamlakat hududida oldi-sotdi qilinadigan, shuningdek, tashilishi kerak boʻlgan chiqindilarni ekologik sertifikatlashtirish uchun — bevosita rasmiy xat orqali ariza taqdim etadi.Xohishiga koʻra2-bosqichEkologik sertifikatlashtirish organi1. Ariza va taqdim etilgan hujjatlarni koʻrib chiqadi hamda koʻrib chiqish natijalari boʻyicha:hujjatlar toʻliq boʻlganda va kamchiliklar aniqlanmaganda — xavfli mahsulotlar va chiqindilarni sertifikatlashtirish toʻgʻrisida qaror qabul qiladi;hujjatlar toʻliq boʻlmaganda yoki kamchiliklar aniqlanganda — tegishli kamchiliklarni koʻrsatgan holda arizani qaytaradi va bu haqda ariza beruvchini xabardor qiladi.2. Sertifikatlashtirish toʻgʻrisida qaror qabul qilinganda ekologik sertifikatlashtirish ishlariga shartnoma loyihasini ishlab chiqadi va ariza beruvchiga imzolash uchun taqdim etadi.Bir ish kunida3-bosqichAriza beruvchiShartnomada belgilangan toʻlovni amalga oshiradi.Shartnomada belgilangan muddatda4-bosqichEkologik sertifikatlashtirish organi1. Ekologik sertifikatlashtirish dasturini ishlab chiqadi va tasdiqlaydi.1. Ariza beruvchi tomonidan toʻlov amalga oshirilganidan soʻng bir ish kunida2. Tasdiqlangan dastur asosida akkreditatsiyadan oʻtgan sinov laboratoriyasi bilan birgalikda:xavfli mahsulotlar va chiqindilarni identifikatsiyadan oʻtkazadi, namunalar oladi va laboratoriyaga taqdim qiladi;namunalarni sinovdan oʻtkazadi va sinov bayonnomasini rasmiylashtiradi;yakuniy hujjatlarni baholash uchun texnik ekspertga taqdim qiladi.2. Ikki ish kunida5-bosqichTexnik ekspert1. Texnik ekspert hujjatlar toʻplamini oʻrganib chiqib, ekologik sertifikat berish yoki berishni rad etish toʻgʻrisida qaror qabul qiladi.Bir ish kunidaEkologik sertifikatlashtirish organi2. Texnik ekspertning ijobiy qarori asosida ekologik sertifikat rasmiylashtiradi va reyestrda roʻyxatdan oʻtkazadi.3. Ariza beruvchiga:import va eksport qilinadigan xavfli mahsulotlar va chiqindilar uchun ekologik sertifikatni “Yagona darcha” bojxona axborot xizmati tizimi orqali;mamlakat hududida oldi-sotdi qilinadigan, shuningdek, tashilishi kerak boʻlgan chiqindilar uchun ekologik sertifikatni bevosita yoki uning ishonchli vakiliga taqdim etadi. ‎‎OʻZBEKISTON RESPUBLIKASI EKOLOGIYA, ATROF-MUHITNI MUHOFAZA QILISH VA IQLIM OʻZGARISHI VAZIRLIGI EKOLOGIK SERTIFIKATLASHTIRISH TIZIMI ‎‎‎MINISTERSTVO EKOLOGII, OXRANI OKRUJAYUSHEY SREDI I IZMENENIYA KLIMATA SISTEMA EKOLOGICHESKOY SERTIFIKATSII‎‎‎‎‎‎‎‎‎‎‎‎‎‎blanka raqami № __________‎‎‎‎‎‎‎‎‎‎‎‎‎‎‎‎‎nomer blanka № _______________________________________________________________________________________________________________‎‎(ekologik sertifikatlashtirish organing nomi va pochta manzili — naimenovaniye i pochtoviy adres organa po ekologicheskoy sertifikatsii)‎‎‎‎‎‎Reestirda qayd etilgan № ____________________‎Zaregistrirovano v reyestre‎_______ -son bilan 20__ yil “__” __da qayd qilindi‎Registratsionniy № ________ ot “___” ______ 20__ g.‎Amal qilish muddati “___” ________ 20___ gacha‎Deystvitelen do “___” ______________ 20__ g. ‎‎Ushbu sertifikat ekologik sertifikatlashtirilgan obʼyekt:_______________________________‎Nastoyashiy sertifikat udostoveryayet, chto doljnim obrazom identifitsirovanniy obyekt ekologicheskoy sertifikatsii:________________________________________________‎‎ning lozim ravishdagi identifikatsiyasiga javob berishi va normativ-uslubiy jihatlari: _________‎________________________________________________________________________‎‎(normativ hujjatlar nomi — naimenovaniye normativnogo dokumenta)‎‎i yego normativno-metodicheskaya baza sootvetstvuyet trebovaniyem sleduyushix normativnix i pravovix aktov‎‎Sertifikat egasi haqida maʼlumot:________________________________________________‎‎‎‎‎‎‎‎‎(nomi va pochta manzili — naimenovaniye i pochtoviy adres)‎‎Svedeniya o derjatele sertifikata:____________________________________________‎‎Telefon: _________________________ Faks:____________________________________‎‎Telefon: ________________________ Faks: ___________________________________‎‎‎Mahsulot yoki xizmatning ekologik sertifikatlashtirishda qoʻllanilgan talablar: ______________‎________________________________________________________________________‎‎(mahsulot va xizmatga doir tekshiruv, kuzatuv yoki normativ hujjatlar tahlili — ekspertiza normativnix dokumentov ili ispitaniya produksii)‎‎_______________________________________________________________‎‎Dannie o provedenii ekologicheskoy sertifikatsii po trebuyemim kriteriyam:‎‎‎Izoh: Ekologik sertifikat berilganlik shartlariga amal qilinmagan taqdirda ecologik sertifikatlashtirish organi tomonidan bekor qilinishi mumkin.‎‎‎Primechaniye: Organ po ekologicheskoy sertifikatsii, vidavshiy sertifikat, vprave annulirovat sertifikat, yesli poluchatel dannogo sertifikata ne vipolnyayet trebovaniya na sootvetstviye kotorim on vidan.‎‎‎‎‎‎‎‎‎‎‎‎‎‎‎‎‎‎‎‎Sertifikatlashtirish organ rahbari Rukovoditel organ sertifkatsii ‎‎‎‎_____________‎‎‎‎__________________‎‎‎‎‎‎‎‎Imzo/podpis‎‎‎‎(F.I.O)/ (F.I.O)‎‎Ekspert/ Ekspert‎‎_____________‎‎__________________‎‎‎‎‎‎‎‎‎‎‎‎Imzo/podpis‎‎‎‎‎‎(F.I.O)/ (F.I.O)‎‎M.Oʻ/M.P‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎ 1. Vazirlar Mahkamasining “Ekologik xavfli mahsulotlar va chiqindilarni Oʻzbekiston Respublikasiga olib kirishni va ularni uning hududidan olib chiqishni tartibga solish toʻgʻrisida” 2000-yil 19-apreldagi 151-son qarori (Oʻzbekiston Respublikasi QT, 2000-y., 4-son, 21-modda). 2. Vazirlar Mahkamasining “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida” 2002-yil 21-fevraldagi 62-son qaroriga 4-ilovaning 2-bandi (Oʻzbekiston Respublikasi QT, 2002-y., 2-son, 10-modda). 3. Vazirlar Mahkamasining “Oʻzbekiston Respublikasi hukumatining ayrim qarorlariga oʻzgartirish va qoʻshimchalar kiritish toʻgʻrisida” 2003-yil 13-yanvardagi 14-son qaroriga ilovaning 17-bandi (Oʻzbekiston Respublikasi QT, 2003-y., 1-son, 5-modda). 4. Vazirlar Mahkamasining “Oʻzbekiston Respublikasi hukumatining ayrim qarorlariga oʻzgartirishlar kiritish toʻgʻrisida” 2017-yil 14-noyabrdagi 915-son qaroriga 1-ilovaning 7-bandi (Oʻzbekiston Respublikasi QT, 2017-y., 11-son, 261-modda). 5. Vazirlar Mahkamasining “Oʻzbekiston Respublikasi hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 18-sentabrdagi 787-son qaroriga ilovaning 1-bandi (Oʻzbekiston Respublikasi QX, 2019-y., 19-sentabr, 3770-modda).